Source: https://bihorstiri.ro/poloistii-de-la-csm-oradea-sustin-miercuri-returul-cu-spaniolii-de-la-cn-terrassa/
Timestamp: 2020-07-09 05:05:31+00:00

Document:
BihorStiri.ro Poloiștii de la CSM Oradea susțin miercuri returul cu spaniolii de la CN Terrassa - BihorStiri.ro
Poloiștii de la CSM Oradea susțin miercuri returul cu spaniolii de la CN Terrassa
sept. 24, 2019 Pop Florin Actualitate, Polo, Sport 0 1944 vizualizari
Echipa de polo CSM Oradea susține cel de-al 10-lea meci oficial în sezonul competițional 2019-2020. Astfel, miercuri, cu începere de la ora 19:00, la bazinul olimpic Ioan Alexandrescu din Oradea, se va desfășura meciul cu Club Natacio Terrassa, din Spania.
Formația antrenată de către Dorin Costrăș și Ciprian Cîmpianu este angrenată în cel de-al 3-lea tur preliminar din LEN Champions League – ediția 2019/20. Bihorenii au pierdut prima manșă a dublei cu echipa iberică, scor 7-10. Această partidă a avut loc sâmbătă, în localitatea de lângă Barcelona. Orădenii au condus cu 7-6 în debutul secvenței decisive, dar spaniolii au înscris ultimele patru goluri pentru a trece la conducere și a se desprinde la trei lungimi.
Reamintim că CSM Oradea a obținut două victorii din cinci partide în primul tur preliminar al competiției, desfășurat la Sabac, Serbia. Bihorenii s-au clasat pe locul 4 din șase participante și au avansat în turul al 2-lea. Acesta a avut loc la Oradea, CSM-ul bifând două victorii din trei jocuri susținute pentru a avansa în cel de-al 3-lea tur preliminar.
CSM Oradea va evolua în formulă completă, mizând pe o serie de jucători autohtoni de mare perspectivă, respectiv cu portarul Gojko Pijetlovic și tânărul Yusuke Inaba.
Terrassa a ocupat locul 2 în sezonul regulat în precedenta ediție de campionat în Spania. Această formație s-a oprit în semifinalele campionatului din această țară.
Câștigătoarea acestei duble se califică în grupele LEN Champions League 2019/20, acolo unde va disputa 14 partide. În schimb, echipa învinsă va continua aventura continentală în sferturile de finală ale LEN EuroCup 2019-2020.
cn terrassa, csm oradea, liga campionilor europeni, OLO
Condamnat la închisoare pentru trafic de droguri, depistat și încarcerat de polițiștii de investigații criminale bihoreni Au început lucrările pentru lărgirea Podului Dacia la trei benzi pe sens

References: CSM 
 CSM 
 CSM 
 CSM 

CSM 
 csm